1920's Art Deco geïnspireerde trou skryfbehoeftes - Mooi Troues
Die 1920's en al die geskiedenis wat daarmee saamkom, bly tot vandag toe aanloklik wanneer daar 'n Art Deco tema vir 'n troue of funksie gekies word. Indien jy nie 1920's dekor van voor tot agter wil hê nie, maar steeds dit êrens in jou trou-dekor wil inkorporeer, het Bacht Design die perfekte oplossing! Hulle het swart en goud trou skryfbehoeftes ontwerp wat deur daardie spesifieke era en sy eienskappe geïnspireer is. Die goue geometriese vorms staan uit teenoor die swart agtergrond en sal beslis jou gaste twee keer laat kyk wanneer hulle dié uitnodiging ontvang. Om nie eers te praat van die opgewondenheid oor uitrustings vir die troudag nie!
As jy jou gaste werklik wil opgewonde maak vir wat jou groot dag inhou, moet jy beslis hierdie 1920's Art Deco geïnspireerde trou skryfbehoeftes oorweeg.